als_Latn dik_Latn sag_Latn
Çështje e këtij takimi ishin:
-Gjendja aktuale në komunë pas kushteve emergjentet të motit,
- Veprimet dhe masat në zbatimin e politikave dhe projekteve për këtë vit
Në këtë takim u konstatua se gjendja e rrugëve dhe e qarkullimit është përmirësuar në masë të dukshme, përjashtim bënë gjendja në disa lagje në mjedise të thella rurale.
Kompania e kontraktuar “Vaakal” për mirëmbajtjen dimërore po vijon në hapjen edhe të atyre rrugëve të cilave së shpejti do të jenë të kalueshme.
Në qytet po vazhdon heqja e dëborës nga rrugët dhe trotuaret ku janë të angazhuara disa kompani shtesë.
Në këtë fazë po bëhet edhe identifikimi i vendeve ku mundë të ketë vërshime si pasoj e ngrohjes dhe e shkrirjes së borës dhe mbi këtë bazë po planifikohen masa përkatëse.
Gjatë kësaj gjendje emergjente janë trajtuar mbi 180 familje me pako të ndihmave ushqimore dhe higjienike, 144 familje janë ndihmuar nga buxheti i komunës kurse 36 familje nga donatorët. Në shpërndarjen e këtyre ndihmave në disa mese është bashkëpunuar edhe me Policinë e Kosovës (Stacioni në Podujevë).
Me dru për ngrohje janë ndihmuar 27 familje me 42m3, Stacioni Policor në Kërpimeh është ndihmuar me 10m3 dhe Njësia e Zjarrfikësve me 5m3.
Sot ka filluar mësimi në të gjitha shkollat e komunës dhe, nga informatat që kanë arritur 90 % e nxënësve kanë vijuar mësimin. Ndërkaq nxënës të disa lagjeve të disa fshatrave ku ende e kemi një gjendje të rënduar nuk kanë mundur të vijojnë mësimet.
U vlerësua se situata e emergjencës është përballuar me sukses dhe në kohë, duke mundësuar qarkullimin në të gjitha akset kryesore në komunës dhe trajtimin me ndihma të familjeve si pasoj e kësaj situate.
Do të vazhdohet të bëhet kujdes dhe të planifikohen veprimet dhe masat për gjendjen që mund të përballemi si pasojë e shkrirjes dhe shirave që mund të pasohen me vërshime.
Çështje tjetër që u diskutua në këtë takim ishte edhe fillimi i inicimit të procedurave në realizimin e projekteve sipas prioriteteve të planifikuara dhe harmonizimi me alokimet buxhetore. U konstatua se çdo gjë është e gatshme për të filluar zbatimin e politikave dhe programeve të miratuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn